L'Epiphany és un navegador web simplista per al GNOME amb la majoria de les funcions estàndard com el bloqueig de finestres emergents i navegació amb pestanyes. També té extensions opcionals i enlloc d'organitzar les adreces d'interès en carpetes, les ordena basades en temes.

# Manual de l'Epiphany

2003 Patanjali Somayaji
2003 David Bordoley
2005 Piers Cornwell
2006,2009 Reinout van Schouwen
2006 Victor Osadci
2007 Cosimo Cecchi
2008 Diana Horqque
2008 Diego Escalante Urrelo
2008 Loic Froidmont
2007 Gil Forcada (gilforcada@guifi.net)
Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Patanjali Somayaji
Projecte de documentació del GNOME

    patanjali@codito.com

David Bordoley
Equip de desenvolupadors de l'Epiphany

    bordoley@msu.edu

Piers Cornwell
Equip de desenvolupadors de l'Epiphany

    piers@gnome.org

Reinout van Schouwen
Equip de desenvolupadors de l'Epiphany

    reinouts@gnome.org

Victor Osadci
Projecte de documentació del GNOME

    Victor.Osadci.GNOME@xhtml.md

1.7
2006-01
This manual describes version 2.25 of Epiphany.

## Introducció

L'Epiphany és el navegador web del GNOME, el qual aspira a ser fàcil d'utilitzar i a complir els estàndards.

## Primers passos

### Per a obrir una finestra del navegador

Podeu obrir una finestra del navegador de les maneres següents:

Menú d'Aplicacions

  Escolliu Internet Navegador web Epiphany.

Línia d'ordres

  Escriviu `epiphany` i després premeu Retorn.

### Per a obrir la finestra d'adreces d'interès

Podeu obrir la finestra d'adreces d'interès de les maneres següents:

Menú d'Aplicacions

  Escolliu Internet Adreces d'interès de l'Epiphany.

Línia d'ordres

  Escriviu `epiphany -b` i després premeu Retorn.

Des del menú d'Adreces d'interès

  Escolliu Adreces d'interès Edita adreces d'interès des de la finestra principal de l'Epiphany.

Des de la barra d'eines de l'Epiphany

  Premeu el botó Adreces d'interès de la barra d'eines de la finestra principal.

## Finestres del navegador

Les finestres del navegador us permeten navegar entre pàgines web. La mostra una finestra del navegador que visualitza la pàgina d'inici.

Finestra del navegador que visualitza la pàgina d'inici

Una pàgina que es mostra en la finestra del navegador. Elements d'interfície: barra de menú, barra d'eines, entrada d'adreça, subfinestra de visualització

descriu els components d'una finestra del navegador.

Components d'una finestra del navegador

Component | Descripció
--- | ---
Barra de menú | Conté els menús que utilitzeu per a fer tasques en una finestra del navegador.
Barres d'eines | Conté els botons que utilitzeu per a fer tasques en una finestra del navegador. També estan aquí els menús, botons i camps de text que utilitzeu com a accés ràpid a adreces d'interès i cerques web.
Entrada d'adreça | Quadre combinat desplegable que utilitzeu per a entrar les adreces web o cercar termes.
Subfinestra de visualització | Mostra els continguts de la pàgina que es visualitza.
Barra d'estat | Mostra informació d'estat.

També podeu obrir un menú contextual des de les finestres del navegador. Per obrir-lo feu clic amb el botó secundari en una finestra del navegador. Els elements d'aquest menú depenen d'on feu clic amb el botó secundari. Per exemple, quan obriu el menú contextual d'un enllaç, podeu escollir elements relacionats amb l'enllaç. Quan obriu el menú contextual de la pròpia pàgina web, podeu escollir elements relacionats amb la visualització de la pàgina web. En obrir el menú contextual d'un element de la barra d'eines podeu escollir elements relacionats amb aquesta barra d'eines.

## Navegació pel web

### Utilització de l'entrada d'adreça

L'entrada d'adreça s'utilitza per a entrar les adreces web o per a cercar termes. Qualsevol paraula escrita a l'entrada d'adreça es consulta en la base de dades d'adreces d'interès i la base de dades de l'historial. Les coincidències, si n'hi ha, es mostren en una llista desplegable que podeu seleccionar. La pàgina web seleccionada es mostrarà en la finestra del navegador.

Podeu escriure el tema d'una adreça d'interès, un terme que formi part de l'adreça o el títol de qualsevol pàgina emmagatzemada en les vostres adreces d'interès. Aquests termes es consulten en la base de dades d'adreces d'interès per a trobar-hi coincidències. Per a més informació vegeu la .

### Utilització de la barra d'eines

La barra d'eines conté un seguit de dreceres per a funcions d'ús habitual. Podeu utilitzar la barra d'eines per a navegar a través de l'historial web si premeu els botons Enrere i Endavant. A més a més es pot aturar la càrrega de les pàgines si premeu el botó d'Aturar. Finalment, es pot tornar a carregar les pàgines si premeu el botó Actualitza.

Podeu personalitzar els botons que es mostren en la barra d'eines si utilitzeu l'editor de la barra d'eines: per a més detalls vegeu la .

També podeu tenir enllaços als vostres llocs webs preferits en una barra d'eines per a un accés més fàcil. Per a més detalls de com afegir adreces d'interès en la barra d'eines, vegeu la .

### Utilització del mode a pantalla completa

El mode a pantalla completa permet al navegador utilitzar tota la pantalla per a la seva àrea de visualització. Per a canviar al mode a pantalla completa, seleccioneu Visualitza Pantalla completa.

Quan esteu en mode a pantalla completa només es mostra una barra d'eines minimalista.

Podeu sortir del mode a pantalla completa si premeu Surt de la pantalla completa.

### Per a obrir una finestra nova

Per a obrir una finestra nova, escolliu Fitxer Finestra nova.

### Per a obrir una pestanya nova

Per a obrir una pestanya nova, escolliu Fitxer Pestanya nova. La pestanya nova se situarà a la dreta de totes les altres.

### Per a obrir un fitxer

Per a obrir un fitxer, escolliu Fitxer Obre... per a visualitzar el diàleg de Obre un fitxer. Seleccioneu el fitxer que voleu obrir i després premeu Obre. Es mostrarà el fitxer en la finestra del navegador.

### Per a desar una pàgina en un fitxer

Per a desar una pàgina en un fitxer, escolliu Fitxer Anomena i desa.... Entreu un nom per al fitxer en el quadre del diàleg Anomena i desa, després premeu Desa.

### Utilització de la configuració de la pàgina

Per a configurar la mida del paper, el disseny i els marges d'impressió, escolliu Fitxer Configuració de la pàgina.

Format per

  Aquí podeu seleccionar la impressora que li esteu configurant la mida del paper. És útil quan la impressora té uns marges específics que no s'haurien d'excedir.

Mida del paper

  Mida dels fulls a la impressora. Les dues mides més utilitzades són A4 i Carta.

Orientació

  Defineix si la part superior de la pàgina és la vora curta (vertical) o llarga (apaïsat) del paper.

### Utilització de la previsualització d'impressió

Amb la previsualització d'impressió podeu veure com serà la pàgina un cop s'hagi imprès. Per veure la previsualització d'impressió escolliu Fitxer Previsualització d'impressió.

### Per a imprimir una pàgina

Per a imprimir una pàgina, escolliu Fitxer Imprimeix.... Seleccioneu el nom de la impressora en la llista Impressora o seleccioneu Imprimeix a un fitxer per a imprimir a un fitxer.

En la secció de Imprimeix les pàgines, escolliu Totes per a imprimir tota la pàgina web, Actual per a imprimir la pàgina seleccionada actualment o Rang per a imprimir el rang de pàgines que especifiqueu.

### Per a cercar text en una pàgina

Per a cercar una cadena en un text, seguiu els passos següents:

1. Escolliu Edita Cerca... per a mostrar el diàleg de Cerca a baix de tot de la finestra del navegador.

2. Escriviu el text que voleu cercar, en el camp Cerca.

3. To only find occurrences of the string that match the case of the text that you type, select Case sensitive.

4. Premeu Cerca la següent per a cercar la primera ocurrència del text en la pàgina. Si es troba, el cursor s'hi desplaçarà i se seleccionarà el text.

5. Per a trobar la coincidència següent, premeu Cerca la següent.

6. Per a trobar la coincidència anterior, premeu Cerca l'anterior.

7. Per a finalitzar la cerca, feu clic a fora de la barra de cerca.

Torna al principi

Quan l'Epiphany arriba al final de la pàgina, es continuarà la cerca des del principi de la pàgina. Es mostrarà el missatge S'ha tornat al principi

### Per a canviar el factor d'ampliació

Podeu utilitzar els mètodes següents per a ampliar o reduir la mida del text de les pàgines web:

Per a ampliar la mida del text d'una pàgina web

  Premeu el botó Més gran de la barra d'eines de la finestra principal.

Per a reduir la mida del text d'una pàgina web

  Premeu el botó Més petit de la barra d'eines de la finestra principal.

També podeu utilitzar el menú:

- Per a ampliar la visualització de la pàgina, escolliu Visualitza Text més gran.

- Per a reduir la visualització de la pàgina, escolliu Visualitza Text més petit.

- Per a visualitzar la pàgina en la seva mida normal, escolliu Visualitza Mida normal.

### Per a visualitzar el codi font de la pàgina

Per a visualitzar el codi font de la pàgina, escolliu Visualitza Font de la pàgina. Es mostrarà el codi font en el vostre editor predeterminat.

### Per a visualitzar les finestres emergents de la pàgina

Algunes pàgines web obren finestres del navegador noves quan es visualitzen. Aquestes es coneixen com a finestres emergents. Per a visualitzar o amagar les finestres emergents, escolliu Visualitza Finestres emergents. Quan s'amaguen les finestres emergents de la pàgina, es mostrarà la icona de finestra emergent bloquejada en la barra d'estat. L'indicador de funció d'aquesta icona mostra quantes finestres emergents s'han bloquejat.

Per a establir un comportament predeterminat per a totes les finestres emergents, vegeu la .

### Per a obrir enllaços

Les pàgines web contenen enllaços a altres pàgines web, a vegades (però no sempre) s'indica amb un subratllat. Per seguir un enllaç, feu-hi clic amb el botó principal del ratolí.

Per a obrir un enllaç tal com especifica la pàgina

  Feu clic a un enllaç amb el botó principal del ratolí. L'enllaç es pot obrir a la finestra actual o a una finestra nova, tal i com hagi especificat l'autor de la pàgina.

Per a obrir un enllaç a una pestanya nova

  Seleccioneu Obre l'enllaç en una pestanya nova del menú contextual de l'enllaç, o feu clic amb el botó central del ratolí.

Per a obrir un enllaç en una finestra nova

  Seleccioneu Obre l'enllaç en una finestra nova del menú contextual de l'enllaç.

### Per a baixar un enllaç

Per a desar l'objectiu d'un enllaç, seleccioneu Baixa l'enllaç del menú contextual de l'enllaç. Es desarà el fitxer o document enllaçat al directori de baixada que podeu establir a la .

### Per a canviar entre pestanyes

Seleccioneu la capçalera de la pestanya a la que voleu canviar.

### Per a moure pestanyes

Per a reorganitzar les pestanyes de la finestra principal, seleccioneu Pestanyes Mou la pestanya a l'esquerra o Pestanyes Mou la pestanya a la dreta per moure la pestanya actual. També podeu arrossegar les pestanyes per a reorganitzar-les.

També podeu accedir a aquestes opcions si obriu el menú contextual de la capçalera de la pestanya.

## Gestió de les adreces d'interès

### Resum del sistema d'adreces d'interès de l'Epiphany

El sistema d'adreces d'interès de l'Epiphany es força diferent del mètode de carpetes de fitxers jeràrquics que utilitzen la majoria de navegadors. Aquest disseny es basa amb dos principis de disseny:

- Construir un navegador amb la interfície més simple possible.

- Evitar que l'usuari hagi de recordar les adreces dels llocs que vol visitar.

Per a organitzar les adreces d'interès l'Epiphany segueix una aproximació a l'estil d'una base de dades. Una adreça relacionada a una adreça d'interès s'emmagatzema amb algunes metadades associades. Aquestes metadades s'utilitzen després per a recuperar l'adreça d'interès.

En el sistema d'adreces d'interès de l'Epiphany, les adreces s'organitzen associant cada adreça amb un tema o més. Per exemple, si algú emmagatzemés una adreça d'interès de la Pàgina d'inici dels desenvolupadors del GNOME, en qualsevol altre navegador, l'usuari segurament l'emmagatzemaria en la jerarquia següent:

    Desenvolupament -> GNOME -> Pàgina d'inici dels desenvolupadors del GNOME

En l'Epiphany, una mateixa pàgina es pot associar amb dos temes:

    Desenvolupament -> Pàgina d'inici dels desenvolupadors del GNOME
    GNOME -> Pàgina d'inici dels desenvolupadors del GNOME

Ara l'usuari pot accedir a aquesta adreça d'interès en escriure el tema «GNOME» or «Desenvolupament» en la barra de direccions. L'usuari també pot escriure qualsevol de les paraules «GNOME», «desenvolupadors», «inici» o «pàgina» en la barra de direccions. Els dos mètodes mostren una llista amb les adreces d'interès coincidents. Vegeu la per a tots els mètodes d'accés a les adreces d'interès.

Subtemes

L'Epiphany us permet crear un sol nivell de temes. Els subtemes es creen automàticament basant-se en les vostres adreces d'interès i temes.

Com a usuari, podeu tenir una manera específica d'organitzar les vostres adreces d'interès en una jerarquia. L'Epiphany no permet poder construir explícitament una jerarquia, de manera que a vegades podeu acabar frustrat amb la jerarquia que construeix l'Epiphany que no és exactament la que voleu.

Per assegurar-vos que obteniu la millor jerarquia possible:

- Utilitzeu els primers temes que us vindrien a la ment quan intentéssiu recuperar una adreça d'interès.

- Utilitzeu múltiples temes per a les adreces d'interès.

### Per a accedir a una adreça d'interès

La via d'accés principal per accedir a les adreces d'interès és la finestra d'adreces d'interès. Vegeu la per obrir la finestra d'adreces d'interès. S'utilitza una finestra separada per organitzar les adreces d'interès, ja que facilita la navegació, i a més a més permet tenir en el mateix lloc les funcionalitats de cerca i edició. La col·lecció d'adreces d'interès es poden editar des de l'escriptori. En el mateix lloc, ara és possible editar en línia el títol de l'adreça d'interès, afegir-hi més temes, suprimir adreces d'interès, associar-hi més temes arrossegant-los i deixant-los anar, editar les propietats de les adreces d'interès, etc.

També es pot accedir a les adreces d'interès:

- En escriure un tema en la barra de direccions de la finestra principal es desplega una llista d'adreces d'interès d'aquesta categoria.

- Una paraula escrita en la barra de direccions es cerca automàticament en la base de dades d'adreces d'interès i es mostren les adreces d'interès coincidents en una llista desplegable just a sota de la barra de direccions.

- L'element del menú Adreces d'interès us mostra un menú de tots els temes. Des d'aquí es pot accedir a les adreces d'interès d'aquests temes i els subtemes d'aquests. És la manera més aproximada a l'antic mètode d'accedir a les adreces d'interès, es proporciona per a mantenir compatibilitat.

- Es poden afegir adreces d'interès i temes a les barres d'eines per a facilitar-ne l'accés. Per a afegir una adreça d'interès o un tema a una barra d'eines, arrossegueu-lo i deixeu-lo anar des de la finestra d'adreces d'interès a la barra d'eines.

### Per a crear una adreça d'interès nova

Podeu crear una adreça d'interès nova de moltes maneres diferents.

Finestra del navegador

  - Per a afegir a les adreces d'interès la pàgina que s'està visualitzant, escolliu Adreces d'interès Afegeix una adreça d'interès....

  - Per a afegir a les adreces d'interès un enllaç de la pàgina que s'està visualitzant, obriu el menú contextual de l'enllaç i escolliu Enllaça l'adreça d'interès....

Finestra de l'historial

  Per a afegir a les adreces d'interès l'enllaç seleccionat de l'historial, escolliu Fitxer Afegeix una adreça d'interès.... També es pot fer en seleccionar Afegeix una adreça d'interès... des del menú contextual de l'enllaç en la finestra de l'historial.

### Per a seleccionar adreces d'interès i temes

Podeu seleccionar adreces d'interès i temes de maneres diferents. A la es descriu com seleccionar elements en la finestra d'adreces d'interès.

Selecció d'elements en la finestra d'adreces d'interès

Tasca | Acció
--- | ---
Seleccionar una adreça d'interès o tema | Feu clic en l'adreça d'interès o tema.
Seleccionar un grup d'adreces d'interès contigues | Premeu la tecla Majúscula mentre seleccioneu la primera i última adreça d'interès del grup.
Seleccionar múltiples adreces d'interès | Premeu la tecla de control mentre seleccioneu una a una les adreces d'interès.
Seleccionar totes les adreces d'interès d'un tema | Escolliu Edita Selecciona-ho tot.

### Per a obrir una adreça d'interès en una finestra o pestanya nova

Per a obrir una adreça d'interès en una finestra nova seguiu els passos següents:

  1. Seleccioneu l'adreça d'interès que voleu obrir.

  2. Escolliu Fitxer Obre en una finestra nova. També ho podeu fer si escolliu Obre en una finestra nova en el menú contextual de l'adreça d'interès.

Per a obrir una adreça d'interès en una pestanya nova seguiu els passos següents:

  1. Seleccioneu l'adreça d'interès que voleu obrir.

  2. Escolliu Fitxer Obre en una pestanya nova. També ho podeu fer si escolliu Obre en una pestanya nova en el menú contextual de l'adreça d'interès.

### Per a crear un tema nou

Per a crear un tema nou, escolliu Fitxer Tema nou en la finestra d'adreces d'interès. Es crea un tema nou, ara podeu entrar-ne el nom. Els temes apareixeran com a submenús del menú Adreces d'interès.

També podeu crear temes nous a l'instant quan afegiu adreces d'interès. Vegeu la secció .

### Per a afegir una adreça d'interès a un tema

Per a afegir una adreça d'interès a un tema, escolliu Propietats des del menú contextual de les adreces d'interès en la finestra d'adreces d'interès. Escriviu els temes que voleu afegir a aquesta adreça d'interès a l'entrada Temes. Podeu crear temes nous a l'instant si en teclegeu el nom i seleccioneu Crea el tema «(nom)» en el menú de compleció automàtica.

També podeu fer clic a la fletxa expansora Mostra tots els temes per a mostrar tots els temes disponibles actualment. La llista de temes s'ordena per rellevància amb els més rellevants a dalt de tot. Escolliu els temes que voleu afegir a aquesta adreça d'interès seleccionant-los. Quan acabeu premeu Tanca.

### Per a suprimir una adreça d'interès d'un tema

Per a suprimir una adreça d'interès d'un tema, escolliu Propietats des del menú contextual de les adreces d'interès en la finestra de les adreces d'interès. Editeu l'entrada Temes i suprimiu-ne els temes que no voleu.

També podeu fer clic a la fletxa expansora Mostra tots els temes per a revisar tots els temes seleccionats actualment. La llista de temes s'ordena de manera que els temes seleccionats són els primers. Simplement seleccioneu els temes que voleu suprimir d'aquesta adreça d'interès fent-los clic, quan acabeu premeu Tanca.

### Per a reanomenar una adreça d'interès o tema

Per a reanomenar una adreça d'interès o tema seguiu els passos següents:

1. Seleccioneu l'adreça d'interès o tema que voleu reanomenar en la finestra d'adreces d'interès.

2. Escolliu Fitxer Reanomena.... També podeu escollir Reanomena... des del menú contextual de l'adreça d'interès o tema. Se selecciona el nom de l'adreça d'interès o tema.

3. Escriviu un nom nou per al tema o adreça d'interès, després premeu Retorn.

### Per a suprimir una adreça d'interès o tema

Per a suprimir una adreça d'interès o tema seguiu els passos següents:

1. Seleccioneu l'adreça d'interès o tema que voleu suprimir des de la finestra d'adreces d'interès.

2. Escolliu Edita Suprimeix. També podeu escollir Suprimeix des del menú contextual de l'adreça d'interès o tema.

### Per a editar les propietats d'una adreça d'interès

Per a editar les propietats d'una adreça d'interès, com el títol o l'adreça, seleccioneu Propietats des del menú contextual de l'adreça d'interès en la finestra d'adreces d'interès.

### Per a cercar les vostres adreces d'interès

Per a cercar en les vostres adreces d'interès, escriviu el vostre terme de cerca en el camp Cerca. L'Epiphany cercarà entre totes les adreces d'interès, sense tenir en compte el tema que estigui seleccionat.

### Per a copiar l'adreça d'una adreça d'interès

Per a copiar l'adreça d'una adreça d'interès seguiu els passos següents:

1. Seleccioneu l'adreça d'interès.

2. Escolliu Edita Copia l'adreça. També podeu escollir Copia l'adreça des del menú contextual de l'adreça d'interès.

### Per a afegir una adreça d'interès o tema a la barra d'eines

Podeu afegir una adreça d'interès o tema a la barra d'eines de les maneres següents:

menú Fitxer

  Seleccioneu l'adreça d'interès o tema que voleu afegir, després escolliu Fitxer Mostra'l a la barra d'eines.

Arrossegar i deixar anar

  Podeu arrossegar i deixar adreces d'interès o temes des de la finestra d'adreces d'interès a la barra d'eines.

Com obrir totes les adreces d'interès d'un tema

Si s'ha afegit un tema a la barra d'eines, es poden obrir totes les adreces d'interès d'aquest tema en pestanyes noves si s'escull Obre en pestanyes noves des de l'element de menú del tema. Les pestanyes noves s'obriran a la dreta de la pestanya actual. No es tancarà cap pestanya que ja estigués oberta.

### Per a suprimir una adreça d'interès o tema de la barra d'eines

Podeu suprimir una adreça d'interès o tema de la barra d'eines de les maneres següents:

menú Fitxer

  Seleccioneu l'adreça d'interès o tema que voleu suprimir i escolliu Fitxer Mostra a la barra d'eines.

Editor de la barra d'eines

  Podeu suprimir adreces d'interès i temes de la barra d'eines si utilitzeu l'editor de la barra d'eines tal com es descriu en la secció .

### Bookmarked Searches

#### Introducció

Bookmarked Searches are a special kind of bookmark that can take one or more arguments. By using Bookmarked Searches, web searches and queries can be performed without loading a query page first.

All of your Bookmarked Searches will appear in a drop down menu if you enter some text in the address bar, as shown in . By selecting the Bookmarked Search, a query using the given text will be performed.

Bookmarked Search in address bar drop down menu

It is also possible to add a Bookmarked Search to a toolbar by selecting Show on Toolbar from the bookmark's context menu. If you do so, you will see its name and a text box, as shown in . You can enter text into the box and press enter to perform the function of the Bookmarked Search.

Bookmarked Search in the toolbar

#### To Create a Bookmarked Search

Bookmarked Searches can be created by finding out what address a site uses for searching, for example `http://www.google.com/search?q=SEARCHPHRASE` will start a Google query for `SEARCHPHRASE`.

To make this address a Bookmarked Search, perform the following steps:

1. Afegeix una adreça d'interès per a `http://www.google.com/search?q=CERCA`

2. Obriu la finestra d'adreces d'interès.

3. En el camp Adreça del diàleg Propietats de l'adreça d'interès, reemplaceu `CERCA` amb %s.

4. (Optional) If you want the Bookmarked Search to appear on the toolbar, as shown in , select Show on Toolbar from the bookmark's context menu.

#### To Resize a Bookmarked Search on the toolbar

To set the size of an entry field for a Bookmarked Search, right-click on the bookmark in the Edit Bookmarks dialog and select Properties from the context menu. In the Address field, add `%{width=NUMCHARS}` to the end of the address, replacing NUMCHARS with your desired width. For example, use `http://www.google.com/search?q=%s%{width=15}` to set the width of a Google search field to 15 characters.

#### Bookmarked Searches Archive

An archive containing lots of Bookmarked Searches is available at the Galeon web site.

## Gestió dels enllaços d'historial

### Resum del sistema dels enllaços d'historial de l'Epiphany

L'Epiphany recol·lecciona informació història sobre les direccions que visiteu. Aquesta informació s'emmagatzema en una base de dades a la que es pot accedir posteriorment.

Quan escriviu en la barra de direccions de la finestra principal, l'Epiphany cerca coincidències en el títol o l'adreça de les direccions emmagatzemades en les bases de dades d'historial i d'adreces d'interès. Aquestes es mostren en una llista sota la barra de direccions.

Podeu gestionar l'historial si obriu la finestra d'historial. Aquesta finestra us permet cercar en l'historial i suprimir direccions que no voleu visitar més tard.

La mostra la finestra de l'historial.

Finestra de l'historial

### Per a seleccionar enllaços de l'historial

Per a obrir la finestra de l'historial, seleccioneu Vés Historial. Podeu cercar enllaços de l'historial, obrir-los en una finestra o pestanya nova, o suprimir-los de la base de dades.

### Per a obrir un enllaç de l'historial en una finestra o pestanya nova

Per a obrir un enllaç de l'historial en una finestra nova seguiu els passos següents:

  1. Seleccioneu l'enllaç de l'historial que voleu obrir.

  2. Escolliu Fitxer Obre en una finestra nova. També podeu escollir Obre en una finestra nova en el menú contextual de l'enllaç històric.

Per a obrir un enllaç de l'historial en una pestanya nova seguiu els passos següents:

  1. Seleccioneu l'enllaç de l'historial que voleu obrir.

  2. Escolliu Fitxer Obre en una pestanya nova. També podeu escollir Obre en una pestanya nova en el menú contextual de l'enllaç històric.

### Per a suprimir un enllaç de l'historial

Per a suprimir un enllaç de l'historial seguiu els passos següents:

1. Seleccioneu l'enllaç de l'historial que voleu suprimir.

2. Escolliu Edita Suprimeix. També podeu escollir Suprimeix en el menú contextual de l'enllaç històric.

### Per a cercar en els enllaços de l'historial

Podeu escriure en l'entrada de cerca de la finestra de l'historial. En el cas que hi hagi alguna coincidència, es mostren en una llista a sota. Després aquestes coincidències es poden obrir en una finestra o pestanya nova, o podeu copiar l'adreça per enganxar-la en qualsevol altra aplicació.

Recordeu també que tot el que escriviu en l'entrada de direccions de la finestra de l'Epiphany se'n cerquen coincidències en la base de dades de l'historial i es mostren en una llista desplegable juntament amb les coincidències de la base de dades d'adreces d'interès.

### Per a copiar l'adreça d'un enllaç de l'historial

Per a copiar l'adreça d'un enllaç de l'historial seguiu els passos següents:

1. Seleccioneu l'enllaç de l'historial.

2. Escolliu Edita Copia l'adreça. També podeu escollir Copia l'adreça en el menú contextual de l'enllaç històric.

### Per a crear una adreça d'interès d'un enllaç de l'historial

Per a crear una adreça d'interès d'un enllaç de l'historial seguiu els passos següents:

1. Seleccioneu l'enllaç de l'historial.

2. Escolliu Fitxer Afegeix una adreça d'interès.... També podeu escollir Afegeix una adreça d'interès... en el menú contextual de l'enllaç històric.

Vegeu la per a més informació de les adreces d'interès.

## Gestió de les galetes i contrasenyes

L'Epiphany emmagatzema les galetes i contrasenyes en el Gestor de dades personals al que podeu accedir si escolliu Edita Dades personals.

### Gestió de les galetes

Les galetes permeten que les pàgines web emmagatzemin informacions petites que després podran accedir quan visiteu el lloc un altre vegada.

En el Gestor de dades personals, podeu visualitzar les galetes emmagatzemades en l'ordinador i els detalls que contenen. També les podeu suprimir.

- Per a visualitzar els continguts d'una galeta, seleccioneu la seva entrada en la llista i premeu Propietats.

- Per a suprimir galetes, seleccioneu totes les galetes a suprimir i premeu el botó Suprimeix.

La finestra de propietats de les galetes mostra els detalls següents:

Contingut

  El contingut de la galeta.

Camí

  El camí dins el domini pel qual la galeta és vàlida.

Envia a

  Quan hi ha Qualsevol tipus de connexió, la galeta es pot enviar a qualsevol servidor. Quan hi ha Només connexions xifrades, la galeta s'enviarà només a servidors segurs.

Caduca

  La data i hora a partir de la qual la galeta ja no és vàlida.

### Gestió de contrasenyes

Molts llocs web requereixen que us identifiqueu amb un nom d'usuari i contrasenya per a poder accedir a alguna part o tot el lloc. L'Epiphany pot recordar les contrasenyes perquè podeu identificar-vos més ràpidament en el futur.

En el Gestor personal de dades, podeu visualitzar els llocs dels quals s'ha emmagatzemat les contrasenyes i suprimir-les.

- Per a suprimir contrasenyes, seleccioneu totes les entrades que voleu suprimir i premeu el botó Suprimeix.

- Normalment el contingut de la contrasenya s'amaga per a protegir-vos la privadesa. Podeu utilitzar el commutador Mostra les contrasenyes per a mostrar les contrasenyes desades prèviament.

### Netejar les dades personals

L'Epiphany us permet netejar totes les dades personals que té emmagatzemades d'una manera senzilla.

El diàleg de neteja totes les dades personals, al que podeu accedir en fer clic a Neteja-ho tot... a la cantonada de baix a la dreta del gestor de dades personals, us permet especificar els elements de les dades personals que voleu netejar. Per a més detalls vegeu: , i . Tingueu en compte que no es pot desfer l'operació i que després de prémer Neteja perdreu totes les dades personals que hàgiu seleccionat.

## Utilització del Gestor de baixades

Quan esteu baixant fitxers, el gestor de baixades us proporciona detalls de les baixades actuals:

- La columna % mostra el progrés de cada baixada.

- El Fitxer és el nom del fitxer que es baixa. El directori on es baixa el fitxer es pot especificar a . Aquesta columna també mostra la quantitat que ja s'ha baixat del fitxer i la mida total d'aquest.

- Restant dóna una estimació del temps que falta per a completar-se. És una estimació, i segons la disponibilitat de la connexió, pot variar la precisió d'aquest valor.

Per a cancel·lar una baixada, seleccioneu la seva entrada en el gestor de baixades i premeu Atura.

Per a fer una pausa en la baixada, seleccioneu la seva entrada en el gestor de baixades i premeu Fes una pausa.

Per a continuar una baixada, seleccioneu una entrada en el gestor de baixades i premeu Continua.

Un cop s'acabin totes les baixades, o es cancel·lin, es tancarà el gestor de baixades.

Amb la combinació Majúscules Clic en un enllaç, imatge o pàgina farà que es baixi al directori de baixades predeterminat.

## Certificats i seguretat en línia

Quan visiteu llocs que requereixen autenticació, o compreu a botigues en línia, és important que la informació que envieu estigui segura. L'Epiphany us ofereix unes quantes característiques per ajudar-vos-hi.

### Identificació de llocs segurs

Quan visualitzeu pàgines web, l'Epiphany mostra una icona d'un cadenat en la barra d'estat per a mostrar si el lloc actual és segur.

Un cadenat obert

  Indica que el lloc és insegur.

Un cadenat tancat

  Indica que el lloc és segur.

Un cadenat trencat

  Indica que algunes parts de la pàgina són segures i d'altres no. Hauríeu de considerar que la pàgina en global és insegura.

Per a llocs segurs, hi ha una icona d'un cadenat tancat en la barra d'adreces on també es canvia el color de fons d'aquesta.

### Utilització del visualitzador de certificats

El visualitzador de certificats mostra els detalls que conté el certificat. Podeu obrir el visualitzador de certificats si feu clic a una de les dues icones de cadenat o si escolliu Visualitza Informació de seguretat de la pàgina. La pestanya General proporciona els detalls següents:

Nom comú

  Mostra qui ha emès el certificat, o bé, el domini on s'utilitza.

Organització

  Mostra el nom de l'empresa emissora, o el nom de l'empresa pel que va ser emès.

Unitat organitzacional

  Mostra la divisió de l'empresa que ha emès o rebut el certificat.

Número de sèrie

  Identificador únic d'aquest certificat.

Emès el

  La data d'emissió del certificat.

Caduca el

  La data de caducitat del certificat.

Empremta SHA1

  Una cadena identificativa per a aquest certificat. Podeu comprovar amb l'empresa emissora que aquesta cadena coincideix amb el certificat dels seus registres.

Empremta MD5

  Una cadena identificativa per a aquest certificat. Podeu comprovar amb l'empresa emissora que aquesta cadena coincideix amb el certificat dels seus registres.

La pestanya Detalls mostra la informació següent:

Jerarquia del certificat

  Alguns certificats estan signats per autoritats intermediàries que a la seva vegada estan signades per autoritats de nivell superior. Aquesta llista mostra la cadena de certificació completa.

Camps del certificat

  Mostra els camps tal com apareixen en el certificat per al certificat seleccionat en la jerarquia.

Valor del camp

  Mostra el valor del camp del certificat seleccionat.

## Personalització de l'Epiphany

### Establir les vostres preferències

Podeu personalitzar l'Epiphany perquè s'adapti a les vostres necessitats a través del diàleg de preferències al qual s'hi pot accedir en seleccionar Edita Preferències.

#### Preferències generals

- Escolliu la pàgina que es mostrarà quan premeu el botó Inici de la barra d'eines i també quan s'obri l'Epiphany, entreu l'adreça en la secció Pàgina inicial.

- Escolliu el directori a on es baixen els fitxers en prémer el botó Directori de baixada i seleccioneu un directori. Si seleccioneu Baixa i obre els fitxers automàticament no s'us demanarà res abans de baixar i obrir els fitxers.

#### Preferències de tipus de lletres i estils

Aquesta secció us permet configurar l'estil del text i els colors que s'utilitzaran a les pàgines webs.

En el quadre giratori Mida mínima podeu establir la mida mínima per als tipus de lletra de les pàgines web. Els tipus de lletra inferiors a aquest valor s'incrementaran fins a aquest.

Amb el botó Paràmetres detallats per als tipus de lletra també podeu escollir diferents estils de tipus de lletra i mides depenent de l'idioma de la pàgina. Primer, seleccioneu l'idioma que voleu configurar en la llista desplegable Per a l'idioma. Per a establir el tipus de lletra del text estàndard, en el que l'amplada dels caràcters és variable, utilitzeu la llista desplegable i el quadre giratori Amplada variable. Per a establir el tipus de lletra del text de mida fixa, en el que tots els caràcters tenen la mateixa amplada, utilitzeu la llista desplegable i el quadre giratori Amplada fixa. Per a establir la mida mínima del tipus de lletra, utilitzeu el quadre giratori Mida mínima.

A vegades les pàgines web especifiquen els tipus de lletra i mides. Podeu fer que l'Epiphany utilitzi només els tipus de lletra que heu seleccionat si desseleccioneu l'opció Permetre a les pàgines web especificar els seus propis tipus de lletres

A vegades les pàgines web també especifiquen el color de fons i de les lletres. Podeu fer que l'Epiphany utilitzi sempre els colors especificats pel vostre tema d'escriptori si desseleccioneu l'opció Permet que les pàgines especifiquin els seus propis colors.

Podeu fer que l'Epiphany utilitzi uns estils definits en el vostre propi full d'estils si seleccioneu l'opció Utilitza un full d'estils en cascada personalitzat.

Podeu fer que l'Epiphany utilitzi un efecte de desplaçament suau si seleccioneu l'opció Utilitza el desplaçament suau.

#### Preferències de privadesa

L'Epiphany us permet configurar algunes característiques per a que pugueu restringir el que poden fer les pàgines web:

- Seleccioneu Permet finestres emergents si voleu que les pàgines web puguin obrir continguts a finestres noves automàticament.

- Seleccioneu Habilita Java per permetre que les pàgines puguin carregar miniaplicacions Java - programes que corren dins de les pàgines web.

- Seleccioneu Habilita JavaScript per donar a les pàgines web l'habilitat d'utilitzar les tècniques de programació més avançades del llenguatge JavaScript.

Si deshabiliteu algunes d'aquestes característiques podeu provocar que algunes pàgines es mostrin incorrectament o que perdin funcionalitat. Perquè funcioni el Java, heu d'instal·lar el connector de Java.

També podeu configurar com es gestionen les galetes:

- Seleccioneu Accepta sempre per permetre que qualsevol lloc estableixi galetes.

- Seleccioneu Només des de llocs que visiteu per permetre galetes només dels llocs pels que heu navegat.

- Seleccioneu No acceptis mai per impedir que els llocs estableixin galetes.

Si deshabiliteu o restringiu les galetes pot implicar que no pugueu accedir a algunes parts de llocs o deshabilitar algunes de les seves característiques.

L'Epiphany emmagatzema alguns continguts de les pàgines web en fitxers temporals per permetre una càrrega més ràpida dels continguts quan els torneu a visitar. El quadre giratori Espai de disc us permet especificar la quantitat màxima d'espai que l'Epiphany pot utilitzar per a aquests fitxers. Si establiu el valor a zero fareu que l'Epiphany no emmagatzemi mai fitxers temporals. Els fitxers temporals es poden suprimir si premeu el botó Neteja.

Seleccioneu Recorda les contrasenyes si voleu que l'Epiphany us ofereixi les contrasenyes recordades quan entreu a pàgines webs.

#### Preferències de l'idioma

La codificació d'una pàgina especifica el joc de caràcters que utilitza. La secció Codificacions configura com l'Epiphany identifica aquest joc. La llista desplegable Per defecte us permet establir una codificació alternativa quan la pàgina no n'especifica cap.

La llista desplegable Detecta automàticament us permet seleccionar un grup de codificacions amb els quals l'Epiphany intentarà seleccionar el joc de caràcters correcte quan una pàgina no l'especifiqui. Per exemple, si normalment visiteu pàgines xineses, les quals poden tenir codificacions diferents, hauríeu d'establir aquesta opció a Xinès. Perquè l'Epiphany deixi d'intentar descobrir la codificació, seleccioneu Desactivat.

Some web sites have pages which are available in a number of different languages. You can set your preferred languages by adding entries from the Language list using the Add button. Entries are listed in the order they will be checked, with your preferred language at the top. You can reorder entries by dragging them or using the Up and Down buttons.

### Per a mostrar i amagar components de la finestra del navegador

Podeu mostrar o amagar components de la finestra del navegador de la manera següent:

- Per a amagar barres d'eines, escolliu Visualitza Barres d'eines Amaga les barres d'eines . Per a mostrar les barres d'eines altre cop, torneu a escollir Visualitza Barres d'eines Amaga les barres d'eines.

- Per a amagar una barra d'eines en concret escolliu Visualitza Barres d'eines Mostra , seguit del nom de la barra d'eines. Per a mostrar la barra d'eines altre cop, escolliu Visualitza Barres d'eines Mostra , seguit del nom de la barra d'eines.

- Per a amagar la barra d'estat, escolliu Visualitza Barra d'estat. Per a visualitzar de nou la barra d'estat, torneu a escollir Visualitza Barra d'estat.

Podeu utilitzar el mode a pantalla completa per fer que l'Epiphany amagui la majoria de components de la finestra. Vegeu la per a més detalls.

### Per a editar les vostres barres d'eines

Podeu personalitzar els elements que apareixen en les barres d'eines:

- Per a afegir o suprimir botons a la barra d'eines, seleccioneu Visualitza Barres d'eines Personalitza les barres d'eines. Arrossegueu les icones des de i cap a l'editor per afegir o suprimir icones de les barres d'eines.

- Per a afegir una barra d'eines nova, premeu Afegeix una barra d'eines nova en l'editor de barres d'eines.

- Per a suprimir una barra d'eines, suprimiu-ne tots els elements. Se suprimirà automàticament.

- Arrossegueu els botons a més de les adreces d'interès, per reorganitzar-els en la mateixa barra d'eines o entre elles.

### Ampliar la funcionalitat de l'Epiphany

Es poden afegir característiques addicionals a l'Epiphany si instal·leu extensions. Exemples d'extensions són els gestos del ratolí que permeten la navegació per les pàgines amb els moviments del cursor i el visualitzador d'errades que pot comprovar si les pàgines webs tenen errors de codi.

Consulteu el vostre administrador del sistema per saber si hi ha instal·lada l'extensió que necessiteu, o vegeu la pàgina web de l'Epiphany per a les instruccions d'instal·lació.

## Dreceres

### Dreceres de teclat

Dreceres generals

Drecera | Descripció
--- | ---
Control O | Obre un fitxer des d'un directori local.
Majúscula Control S | Desa el document actual a un directori local.
Control P | Imprimeix el document actual.
Control W | Tanca la pestanya o finestra actual.
F1 | Mostra l'ajuda.
F7 | Commuta el mode de navegació de cursor.
Control D | Afegeix l'adreça actual com adreça d'interès.
Control B | Mostra el gestor d'adreces d'interès.
Control H | Mostra el gestor de l'historial.

Dreceres de navegació

Drecera | Descripció
--- | ---
Control N | Obre una finestra nova.
Control T | Obre una pestanya nova.
Control L | Posa el focus a la barra de direccions.
Alternativa Esquerra | Va enrere.
Alternativa Dreta | Va endavant.
Alternativa Amunt | Va un nivell amunt.
Alternativa Inici | Va a la pàgina d'inici.
Escapada | Atura la càrrega de la pàgina.
F6 | Canvia al marc següent.
Majúscula F6 | Canvia al marc anterior.

Dreceres de la navegació amb pestanyes

Drecera | Descripció
--- | ---
Control Retrocedir pàgina | Posa el focus a la pestanya següent.
Control Avançar pàgina | Posa el focus a la pestanya anterior.
Majúscula Control Retrocedir pàgina | Mou la pestanya cap a l'esquerra.
Majúscula Control Avançar pàgina | Mou la pestanya cap a la dreta.

Dreceres de visualització de pàgina

Drecera | Descripció
--- | ---
F11 | Commuta el mode a pantalla completa.
Control + | Amplia la mida del text.
Control - | Redueix la mida del text.
Control 0 | Mostra el text a mida normal.
Control U | Visualitza el codi font de la pàgina.

Edició de les dreceres de teclat

Podeu definir noves dreceres de teclat per a els elements del menú. Per a una descripció detallada vegeu la secció relacionada en la Guia d'usuari del GNOME.

### Dreceres de ratolí

Dreceres de ratolí

Drecera | Descripció
--- | ---
Clic amb el botó del mig (En un enllaç) | Obre l'enllaç en una pestanya nova.
Control Clic (En un enllaç) | Obre l'enllaç en una pestanya nova.
Majúscula Clic (En un enllaç) | Baixa l'enllaç.

## Quant a l'Epiphany

L'Epiphany l'ha escrit en Marco Presenti Gritti(marco@gnome.org). Visiteu la pàgina web de l'Epiphany per a trobar més informació sobre l'Epiphany.

Aquest manual l'han escrit en David Bordoley (bordoley@msu.edu), en Piers Cornwell (piers@gnome.org) i en Patanjali Somayaji (patanjali@codito.com).

Aquest programa es distribueix sota els termes de la Llicència pública general de GNU tal com s'ha publicat per la Free Software Foundation; versió 2 de la llicència, o (si ho voleu) qualsevol versió posterior. Podeu trobar una còpia d'aquesta llicència en aquest enllaç, o en el fitxer COPYING inclòs amb el codi font d'aquest programa.

Epiphany
epiphany
Navegador